Gunung Wakid

Gunung Wakid adalah gunung yang kedua tertinggi di kawasan daerah Tambunan, selepas Gunung Alab (1,500 meter). Gunung ini terletak di Kampung Sunsuron dan mempunyai ketinggian 1,372 meter dan dikelilingi hutan tebal yang menghijau. Di atasnya ada sebuah  tiang salib yang  didirikan  beberapa dekad yang lalu.

Gunung Wakid terletak berhampiran Kampung Sunsuron. Hutan sekelilingnya telah dikekalkan bagi melindungi gunung ini sebagai kawasan tadahan air dan sumber hasil hutan, yang penting bagi penduduk sekitar.

Namanya
Merurut penduduk tempatan pada masa dahulu seorang nenek ("Odu-Odu") mendaki gunung Wakid untuk mencari hasil hutan. Apabila dia hilang, seluruh penduduk kampung pergi mencari, tetapi hanya menjumpai bakul buluhnya ("wakid") (bakul buluh yang digunakan penduduk tempatan bagi mengumpul buah dan sayuran). Begitulah gunung Wakid mendapat namanya.

Rujukan

Pautan luar 
 Gambar pendakian gunung Wakid

Wakid